b'\n_START_ARTICLE_\nWilliam Clark (explorator)\n_START_SECTION_\nExpedi\xc8\x9bia\n_START_PARAGRAPH_\nSub comanda celor 2 se aflau 51 de oameni, dintre care 23 solda\xc8\x9bi, 3 sergen\xc8\x9bi, 2 cerceta\xc8\x99i \xc8\x99i interpre\xc8\x9bi civili \xc8\x99i York, sclavul negru al lui Clark. Ace\xc8\x99tia au c\xc4\x83l\xc4\x83torit, pe uscat, din Saint Louis c\xc4\x83tre Oceanul Pacific, \xc3\xaen lungul fluviilor Missouri \xc8\x99i Columbia, trec\xc3\xa2nd peste Mun\xc8\x9bii St\xc3\xa2nco\xc8\x99i, \xc8\x99i s-au \xc3\xaentors pe acela\xc8\x99i traseu._NEWLINE_Expedi\xc8\x9bia avea ca sarcin\xc4\x83 explorarea noilor regiuni din nord - vestul Statelor Unite (bazinul r\xc3\xa2ului Missouri), stabilirea leg\xc4\x83turii geografice a acestora cu Oceanul Pacific \xc8\x99i str\xc3\xa2ngerea de date etnografice asupra triburilor indiene. Aceast\xc4\x83 prim\xc4\x83 expedi\xc8\x9bie na\xc8\x9bional\xc4\x83 american\xc4\x83 (1803-1806), a descoperit izvoarele r\xc3\xa2ului Missouri (r\xc3\xa2urile Marias, Jefferson \xc8\x99i Madison) \xc8\x99i a traversat Mun\xc8\x9bii St\xc3\xa2nco\xc8\x99i, reu\xc8\x99ind s\xc4\x83 ajung\xc4\x83 la gurile fluviului Columbia (Oceanul Pacific). Se realizeaz\xc4\x83 astfel cea de a treia traversare  a continentului nord-american din decursul istoriei. Pe drumul de \xc3\xaentoarcere, cei doi c\xc4\x83l\xc4\x83tori reu\xc8\x99esc s\xc4\x83 traverseze din nou continentul._NEWLINE_Baz\xc3\xa2ndu-se pe realiz\xc4\x83rile acestei expedi\xc8\x9bii, guvernul SUA declar\xc4\x83 ca posesiune \xc3\xaentreaga zon\xc4\x83 situat\xc4\x83 la sud de Canada britanic\xc4\x83 \xc8\x99i la nord de Mexicul spaniol (pe atunci), de la un ocean la cel\xc4\x83lalt.'